যদিও বিরোধীদের এ সব অভিযোগ উড়িয়ে দিয়ে খুশির হাওয়া শাসক শিবিরে। জানা গিয়েছে, রায় শোনার পরেই পঞ্চায়েতগুলিতে প্রধান ও উপপ্রধান ঠিক করার প্রাথমিক প্রস্তুতি শুরু হয়েছে তৃণমূলে। তৃণমূলের জেলা কার্যকরী সভাপতি উত্তম মুখোপাধ্যায় বলেন, ‘‘আদালতের রায়ে মানুষ খুশি। উন্নয়নের কাজ আরও ত্বরান্বিত হবে।’’ তৃণমূলের জেলা সভাপতি ভি শিবদাসন বলেন, ‘‘দলীয় ভাবে আমরা সবরকম ভাবে প্রস্তুত। সরকারের বিজ্ঞপ্তি জারির পরে স্থানীয় প্রশাসন উদ্যোগী হলেই যাবতীয় প্রক্রিয়া শুরু হবে। আদালতের রায় মানুষের ইচ্ছাকে মর্যাদা দিয়েছে। সেই সঙ্গে বিরোধীরাও বুঝুন, বিভ্রান্তি ছড়ালে চলবে না।’’